Diari Oficial de la Generalitat Valenciana


Sumari del DOGV 3532, del 06-07-1999 (1999/6148)

RESOLUCIÓ de 21 de juny de 1999, de la consellera de Benestar Social, per la qual es modifiquen els crèdits que financen els serveis socials regulats en l'Ordre de 30 de novembre de 1998, i determinats per les resolucions de 28 de gener de 1999 i de 16 d'abril de 1999.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3532

Data del DOGV
:   06-07-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/6148


Data del document
:   21-06-1999

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * suport econòmic
    * servei social

RESOLUCIÓ de 21 de juny de 1999, de la consellera de Benestar Social, per la qual es modifiquen els crèdits que financen els serveis socials regulats en l'Ordre de 30 de novembre de 1998, i determinats per les resolucions de 28 de gener de 1999 i de 16 d'abril de 1999. [1999/X6148]
  
El dia 30 de novembre de 1998 es va dictar l'Ordre de la Conselleria de Benestar Social, per la qual es regulaven i convocaven ajudes en matèria de serveis socials per a 1999 (DOGV núm. 3.397, de 21 de desembre de 1998). Aquesta ordre va ser tramitada pel procediment anticipat, d'acord amb allò disposat en l'Ordre de 26 de setembre de 1994, de la Conselleria d'Economia i Hisenda, raó per la qual el finançament de les ajudes que s'hi recollien van quedar condicionades a l'aprovació dels crèdits corresponents mitjançant la Llei de Pressupostos per a 1999 en les Corts Valencianes.
  
Una vegada aprovada la Llei 11/1998, de la Generalitat Valenciana, de Pressupostos per a l'exercici 1999, en aplicació d'allò establit en la disposició transitòria de l'ordre esmentada, i de conformitat amb el número 11 de l'article 47 de la Llei d'Hisenda Pública, text refós, es va procedir, mitjançant Resolució de 28 de gener de 1999, de la consellera de Benestar Social (DOGV núm. 3.431, de 10 de febrer de 1999), a donar publicitat als crèdits i a les línies de subvenció destinades a finançar els serveis socials regulats en l'Ordre de la Conselleria de Benestar Social, de 30 de novembre de 1998.
  
Amb posterioritat, i mitjançant Resolució de 16 d'abril de 1999, s'incrementà el crèdit en algunes línies que financen l'esmentada Ordre d'ajudes (DOGV núm. 3.484, de 29.04.1999).
  
Finalment, transcorreguda la major part de l'exercici pressupostari, i ateses les sol·licituds presentades, i davant les noves necessitats sorgides, esdevé necessari redistribuir novament els crèdits, per la qual cosa cal minorar les línies de subvenció en què no existeixen expedients pendents de tramitar.
  
Per tant, sobre la base de tot allò exposat, i en compliment de l'últim paràgraf de la Resolució de 28 de gener de 1999, resolc:
  
Primer
  
Modificar la quantia de les línies de subvenció que tot seguit es detallen:
  
Denominació: Serveis Socials Especialitzats. Tercera Edat
  
Línia de subvenció: 1326-406/1999
  
Consignació pressupostària: minoració de 59.202.636 PTA, i passa de 286.755.395 PTA, a 095.559.059 PTA.
  
Denominació: Programes de Tercera Edat
  
Línia de subvenció: 2188-410/1999
  
Consignació pressupostària: minoració de 58.317.514 PTA, i passa de 585.492.006 PTA, a 697.668.706 PTA.
  
Denominació: Serveis Socials Especialitzats. Malalts Mentals
  
Línia de subvenció: 2190-418/1999
  
Consignació pressupostària: minoració de 63.228.330 PTA, i passa de 407.910.699 PTA, a 821.762.965 PTA.
  
Denominació: Serveis Socials Especialitzats. Sector Menor
  
Línia de subvenció: 1327-420/1999
  
Consignació pressupostària: minoració de 46.468.644 PTA, i passa de 5.532.377.618 PTA, a 9.278.514.349 PTA.
  
Denominació: Mesures Judicials Menors en Règim Obert
  
Línia de subvenció: 2194-423/1999
  
Consignació pressupostària: minoració de 41.116.571 PTA, i passa de 748.876.670 PTA, a 542.405.154 PTA.
  
Denominació: Programes d'Acolliment de Menors
  
Línia de subvenció: 2740-438/1999
  
Consignació pressupostària: minoració de 2.231.544 PTA, i passa de 36.487.144 PTA, a 87.095.364 PTA.
  
Denominació: Absentisme Escolar
  
Línia de subvenció: 2475-440/1999
  
Consignació pressupostària: minoració de 1.176.103 PTA, i passa de 35.191.787 PTA, a 11.754.254 PTA.
  
Segon
  
Publicar aquesta resolució en el Diari Oficial de la Generalitat Valenciana.